**ΕΛΛΗΝΙΚΗ ΔΗΜΟΚΡΑΤΙΑ**

**ΠΕΡΙΦΕΡΕΙΑ ΑΤΤΙΚΗΣ**

**ΔΗΜΟΣ ΜΟΣΧΑΤΟΥ – ΤΑΥΡΟΥ**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**ΕΠΙΤΡΟΠΗ ΔΙΕΝΕΡΓΕΙΑΣ ΔΙΑΓΩΝΙΣΜΟΥ**

(Αρ. απόφασης Ο.Ε. 33/09-02-2021)

**ΠΡΑΚΤΙΚΟ ΑΡ. 1**

**ΑΠΟΣΦΡΑΓΙΣΗ –ΕΛΕΓΧΟΣ ΔΙΚΑΙΟΛΟΓΗΤΙΚΩΝ -ΑΞΙΟΛΟΓΗΣΗ ΤΕΧΝΙΚΗΣ ΠΡΟΣΦΟΡΑΣ- ΑΠΟΣΦΡΑΓΙΣΗ ΟΙΚΟΝΟΜΙΚΗΣ ΠΡΟΣΦΟΡΑΣ**

**ΓΝΩΜΟΔΟΤΗΣΗ ΓΙΑ ΤΗΝ ΑΝΑΔΕΙΞΗ ΠΡΟΣΩΡΙΝΟΥ ΑΝΑΔΟΧΟΥ**

**(Διακήρυξη 2272/11-02-2021)**

Σήμερα ημέρα Παρασκευή 26/02/2021 και ώρα 10:00π.μ στο Μοσχάτο και στο Δημοτικό Κατάστημα που βρίσκεται επί της οδού Κοραή 36 & Αγ. Γερασίμου, συνεδρίασε η Επιτροπή που ορίστηκε με την υπ. αριθ. **33/09-02-2021** απόφαση της Οικονομικής Επιτροπής, προκειμένου να προβεί στην **αποσφράγιση** , τον **έλεγχο** των **δικαιολογητικών** **συμμετοχής,** των **τεχνικών** **προσφορών και οικονομικών προσφορών** που υποβλήθηκαν στονδιαγωνισμό, της υπ. αριθ. αρ. πρωτ. **2272/11-02-2021** Διακήρυξης του Δήμου Μοσχάτου-Ταύρου με τίτλο **«Προμήθεια ξύλινου αθλητικού παρκέ για το κλειστό γήπεδο «Τιμόθεος Ευγενικός» στον Ταύρο και συντήρηση του αθλητικού παρκέ του κλειστού γυμναστηρίου Μοσχάτου (οδού Μιαούλη)»** προϋπολογισμού **57.813,46€** συμπεριλαμβανομένου ΦΠΑ 24%.

Στη συνεδρίαση της επιτροπής, που **είχε απαρτία**, παρέστησαν οι εξής:

|  |  |  |
| --- | --- | --- |
| **Α/Α** | **ΟΝΟΜΑΤΕΠΩΝΥΜΟ** | **ΙΔΙΟΤΗΤΑ ΣΤΗΝ ΕΠΙΤΡΟΠΗ** |
| 1 | ΗΛΙΑΣ ΘΕΟΔΩΡΟΠΟΥΛΟΣ | ΠΡΟΕΔΡΟΣ |
| 2 | ΝΙΚΟΛΑΟΣ ΠΑΣΧΑΛΙΝΟΣ | ΤΑΚΤΙΚΟ ΜΕΛΟΣ |
| 3 | ΑΓΓΕΛΙΚΗ ΡΗΓΑ | ΤΑΚΤΙΚΟ ΜΕΛΟΣ |

Η Επιτροπή αφού έλαβε υπόψη της την υπ. αριθ. **2272/11-02-2021** Διακήρυξη του Δήμου Μοσχάτου - Ταύρου με τίτλο **«Προμήθεια ξύλινου αθλητικού παρκέ για το κλειστό γήπεδο «Τιμόθεος Ευγενικός» στον Ταύρο και συντήρηση του αθλητικού παρκέ του κλειστού γυμναστηρίου Μοσχάτου (οδού Μιαούλη)»**  καθώς και το νομικό πλαίσιο που διέπει τον εν λόγω διαγωνισμό**,** σημειώνει τα εξής:

Η καταληκτική ημερομηνία υποβολής των προσφορών ήταν σύμφωνα με τη Διακήρυξη η **26/02/2021** και ώρα **10:00π.μ.**

Στον διαγωνισμό είχαν υποβληθεί εμπρόθεσμα στο Πρωτόκολλο της Υπηρεσίας **τρείς (3) προσφορές**, από τους παρακάτω υποψήφιους προμηθευτές:

|  |  |  |  |
| --- | --- | --- | --- |
| **ΠΙΝΑΚΑΣ 1** | | | |
| **ΚΑΤΑΛΟΓΟΣ ΣΥΜΜΕΤΕΧΟΝΤΩΝ** | | | |
| **Αρ. προσφοράς** | **Επωνυμία** | **Αρ. πρωτ.** | **Χρόνος Υποβολής Προσφοράς** |
| 1 | ΤΣΙΑΝΑΚΑΣ & ΣΙΑ ΕΕ | 3176 | 23-02-2021 |
| 2 | ΠΑΝΑΓΙΩΤΗΣ ΜΟΣΧΟΒΙΤΗΣ του Κοσμά | 3244 | 24-02-2021 |
| 3 | ΣΙΛΓΟΥΝΤ ΜΟΝ. ΕΠΕ | 3442 | 26-02-2021 & ώρα 09:55:34 |

Η επιτροπή, αφού διαπίστωσε την **έγκαιρη και σύμφωνα με την διακήρυξη** **κατάθεση** των προσφορών, προχώρησε στην αποσφράγιση αυτών, ώστε να **προβεί** **στον** **έλεγχο πληρότητας και ορθότητας** των δικαιολογητικών που αυτοί περιείχαν.

**Α) ΑΠΟΣΦΡΑΓΙΣΗ – ΕΛΕΓΧΟΣ ΔΙΚΑΙΟΛΟΓΗΤΙΚΩΝ - ΑΞΙΟΛΟΓΗΣΗ ΤΕΧΝΙΚΗΣ ΠΡΟΣΦΟΡΑΣ**

Κατά τον έλεγχο των δικαιολογητικών συμμετοχής και των τεχνικών προσφορών διαπιστώθηκε ότι οι προσφορές (1) και (2) δεν περιείχαν εγγυητική επιστολή συμμετοχής για τον διαγωνισμό και συνεπώς αποκλείονται (άρθρα 2.4.3β & 2.2.2.1).

Η τεχνική προσφορά (3) είναι αποδεκτή διότι πληροί τις τεχνικές προδιαγραφές της υπ΄αριθμ. 07/2021 μελέτης του Τμήματος Αθλητισμού & Νέας Γενιάς όπως εγκρίθηκε με την 33/09-02-2021 απόφαση της Ο.Ε.

Στη συνεχεία ελέγχθηκε για την προσφορά (3) η γνησιότητα της υποβληθείσας εγγυητικής επιστολής (9382/24-02-2021) κατόπιν αποστολής βεβαίωσης από τον εκδότη της (Ταμείο Παρακαταθηκών & Δανείων).

**Β) ΑΠΟΣΦΡΑΓΙΣΗ ΟΙΚΟΝΟΜΙΚΗΣ ΠΡΟΣΦΟΡΑΣ**

Στην ίδια συνεδρίαση η επιτροπή προχώρησε στην αποσφράγιση της οικονομικής προσφοράς της μοναδικής αποδεκτής προσφοράς α.α. (3).

Κατά τον έλεγχο της παραπάνω **οικονομικής προσφοράς,** διαπιστώθηκε ότι έχει συνταχθεί και υποβληθεί **σύμφωνα με τους όρους και τις απαιτήσεις της διακήρυξης** και κατά συνέπεια **γίνεται αποδεκτή**.

Έπειτα συντάχθηκε ο παρακάτω πίνακας:

|  |  |  |  |
| --- | --- | --- | --- |
| **ΠΙΝΑΚΑΣ 2** | | | |
| **ΚΑΤΑΛΟΓΟΣ ΣΥΜΜΕΤΕΧΟΝΤΩΝ ΚΑΤΑ ΣΕΙΡΑ ΜΕΙΟΔΟΣΙΑΣ** | | | |
|  | **Επωνυμία Προσφέροντα** | **Αρ. προσφοράς** | **Ποσό με ΦΠΑ** |
| 1 | ΣΙΛΓΟΥΝΤ ΜΟΝ. ΕΠΕ | 3 | 48.483,75€ |

Στη συνέχεια η Επιτροπή αφού έλαβε υπόψη της :

* Το Ν. **4412/2016** «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ)».
* Την υπ. αριθ. **2272/11-02-2021** Διακήρυξη του Δήμου Μοσχάτου - Ταύρου, για την «Προμήθεια ξύλινου αθλητικού παρκέ για το κλειστό γήπεδο «Τιμόθεος Ευγενικός» στον Ταύρο και συντήρηση του αθλητικού παρκέ του κλειστού γυμναστηρίου Μοσχάτου (οδού Μιαούλη)»
* Την υπ’ αρ. **33/09-02-2021** απόφαση της Οικονομικής Επιτροπής

**ΓΝΩΜΟΔΟΤΕΙ**

και εισηγείται προς την Οικονομική Επιτροπή του Δήμου Μοσχάτου - Ταύρου, ως **προσωρινό ανάδοχο** του διαγωνισμού της υπ’ αρ. 2272/11-02-2021 διακήρυξης, για την «Προμήθεια ξύλινου αθλητικού παρκέ για το κλειστό γήπεδο «Τιμόθεος Ευγενικός» στον Ταύρο και συντήρηση του αθλητικού παρκέ του κλειστού γυμναστηρίου Μοσχάτου (οδού Μιαούλη)», την εταιρεία «**ΣΙΛΓΟΥΝΤ ΜΟΝΟΠΡΩΣΟΠΗ ΕΠΕ**» για το ποσό των **48.483,75€** με ΦΠΑ.

**Μοσχάτο 26 – 02 - 2021**

**Η ΕΠΙΤΡΟΠΗ ΔΙΑΓΩΝΙΣΜΟΥ**

**ΗΛΙΑΣ ΘΕΟΔΩΡΟΠΟΥΛΟΣ ΝΙΚΟΛΑΟΣ ΠΑΣΧΑΛΙΝΟΣ ΑΓΓΕΛΙΚΗ ΡΗΓΑ**